Næstkomandi sunnudag munu hótelrekendur á Glymi í Hvalfirði bjóða upp á veglegt kaffihlaðborð ásamt listaverkauppboði eftir ýmsa þekkta listamenn . Ástæða þessarar uppákomu er söfnun sem Hansína og Jón Rafn standa að ásamt fleirum Strandamönnum en verið er að safna fyrir nýju húsi Guðmundar bónda á Finnbogastöðum í Trékyllisvík . Eins og landsmenn vita þá brann hús hans til grunna fyrir skömmu . Guðmundur verður sjálfur á staðnum og tekur á móti vinum og velgjörðarmönnum . Það er ósk þeirra sem að þessu standa að sem flestir láti sjá sig . Allur ágóði af sölu rennur í húsbyggingasjóð Guðmundar . Kaffihlaðborðið mun kosta 2500 krónur og eru frjáls framlög auk þess vel þegin , ” segja burtfluttir Strandamenn og aðrir velunnarar Guðmundar .